Lloyd Hughes ("Spud")

Dyfeisiwr sigaréts menthol oedd Lloyd Hughes (neu "Spud" i'w ffrindiau), o Mingo Junction, Ohio a wnaeth y sigarét cyntaf o'r math hwn yn 1924,. Ffurfiodd gwmni o'r enw 'The Spud Cigarette Corporation' gan werthu ei sigarennau am 20c am baced o ugain, o ddrws i ddrws. Yna, yn 1927 prynwyd yr hawl i greu sigarets menthol gan y cwmni Axton-Fisher Tobacco Company.Annual Report of the Commissioner of Patents gan United States. Patent Office; adalwyd 20 Mai 2020.

Dywedir i Hughes storio'i sigaréts mewn tun gyda chrisialau menthol a ddefnyddid ganddo i leddfu symptomau ei annwyd a'i asma. Llwyddodd y tybaco i amsugno blas y mintys a gwneud y sigaréts yn haws i'w ysmygu. Dechreuodd Hughes werthu sigaréts menthol, ac erbyn 1932 ei frand 'Spud' oedd y pumed sigarét a werthodd orau drwy Unol Daleithiau America.slate.com; Cyhoeddwyd yr adroddiad gwreiddiol yn y new Scientist; adalwyd 20 Mai 2020.

Yn 2020 roedd chwarter y sigaréts a werthwyd drwy UDA yn rhai blas menthol. Dengys ymchwil diweddar ei bod yn anos roi'r gorau i ysmygu sigaréts menthol na rhai cyffredin.

Cyfeiriadau

Categori:Dyfeiswyr o Gymru
Categori:Dyfeiswyr o'r Unol Daleithiau
Categori:Pobl o Ohio